《送何敬渐改北成均二首 其二》
明代·卢龙云

世德先朝重，家声奕叶存。赏延思报国，业在识专门。

礼秩东曹旧，儒宗上序尊。凤毛元五色，此去见腾骞。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。